硬科幻啱啱相反，指個故仔入面嗰啲先進科技真係有現實基礎，甚至乎直頭係當代科學界正喺度研究緊嘅嘢嚟嘅，而且故仔內容盡可能做到合乎當代嘅科學，出名作品有《攻殼機動隊》（Ghost in the Shell）－呢個作品當中出現嘅先進科技真係當代重視嘅技術，而且主題仲涉及對當代科學問題嘅思考。